Publication: Magyar Közlöny
Issue: MK-2004-51 (Year: 2004, Number: 51)
Era: 2004-2010
Section: nyilvánosságáról szóló 1992. évi LXIII. törvény 4/A. §
Paragraph Index: 1478

(14) Az adatimportõr csak az adatexportõr megbízásából, az általa adott utasításokkal és az általános szerzõdési feltételekben szereplõ kötelezettségekkel összhangban dolgozhatja fel az átadott személyes adatokat. Az adatimportõr a személyes adatokat harmadik személyeknek csak bizonyos feltételek között adhatja át. Az adatexportõrnek az adatfeldolgozási szolgáltatás során utasítania kell az adatimportõrt, hogy az adatokat az utasításaival, az alkalmazandó adatvédelmi jogszabályokkal és az általános szerzõdési feltételekben megfogalmazott kötelezettségekkel összhangban dolgozza fel. A személyes adatoknak a Közösségen kívül letelepedett feldolgozók felé történõ továbbítása nem befolyásolja azt a tényt, hogy az adatfeldolgozás minden esetben az alkalmazandó adatvédelmi jogszabályok hatálya alá esik.

Source: https://magyarkozlony.hu/hivatalos-lapok/57ef3af3617123abf9c39f001fce9beca36b35b5/dokumentumok/23888c500e906d63584193d526363b64a833be12/letoltes